На основу члана 35 . Закона о планирању и изградњи („Сл. гласник РС“ 72/09, 81/09, 64/10, Одлука УС 24/11, 121/12, 42/13, Одлука УС 50/13, Одлука УС 98/13, 132/14 и 145/14), основу члана 20. тачка 2. Закона о локалној асамоуправи („Сл. гласник РС“ 129/07, 83/14 и 101/16) и члана 27. Статута града Вршца („Сл. лист општине Вршац“ 10/08, 13/08, 3/15 и 4/16), Скупштина Града Вршца на седници одржаној 11.10.2017. године донела је

**ПЛАН ДЕТАЉНЕ РЕГУЛАЦИЈЕ**

**ЗА БЛОК 83а „НОВО ГРОБЉЕ“ У ВРШЦУ**

**1.0 ОПШТИ ДЕО**

**1.1 Правни основ за израду Плана**

* Закон о планирању и изградњи („Сл. гласник РС“ бр. 72/09, 81/09, 64/10, Одлука УС 24/11, 121/12, 42/13, Одлука УС 50/13, Одлука УС 98/13, 132/14 и 145/14)
* Правилник о садржини, начину и поступку израде планских докумената просторног и урбанистичког планирања („Сл. гласник РС“ бр. 64/15)
* Правилник о општим правилима за парцелацију, регулацију и изградњу („Сл. гласник РС“ бр. 22/15)
* Закон о сахрањивању и гробљима („Сл. гласник СРС“ бр. 20/77, 24/85 и 06/89 и „Сл. гласник РС“ бр. 53/93, 67/93, 48/94, 101/05 и 120/12 – УС)
* Закон о комуналним делатностима („Сл. гласник РС“ бр. 88/11)
* Закон о заштити природе („Сл. гласник РС“ бр. 36/09, 88/10 и 91/10 – исп.)
* Закон о процени утицаја на животну средину и Закон о стратешкој процени утицаја на животну средину („Сл. гласник РС“ бр 135/04)
* Одлука о изради Плана детаљне регулације блока 83А („Ново гробље“) у Вршцу.
* Одлука да се не израђује Стратешка процена утицаја на животну средину за План детаљне регулације блока 83а („Ново гробље“) у Вршцу

**1.2 Плански основ за израду Плана**

* Генерални урбанистички план („Сл. лист општине Вршац“ 17/15),
* Генерални план Вршца („Сл. лист општине Вршац“ 4/07),

До доношења Планова генералне регулације планска решења спроводиће се на основу Генералног плана Вршца. У наведеном планском документу графичким прилогом дефинисан је обухват простора за проширење градског гробља.

Извод из Генералног плана Вршца

...

**3.2 Насељска гробља**

У граду Вршцу и даље ће постојати главно насељско гробље, уз које ће се проширити и привести намени Ново Гробље. Старо Јеврејско гробље у блоку бр. 46 је напуштено за сахрањивање.

**Блок бр. 83а** Намењен је новом градском гробљу. Даље уређење вршиће се на основу Плана детаљне регулације

...

На основу Закона о сахрањивању и гробљима („Сл. гласник СРС“ бр. 20/77, 24/85 и 06/89 и „Сл. гласник РС“ бр. 53/93, 67/93, 48/94, 101/05 и 120/12 – УС) гробље је дефинисан простор одговарајућим урбанистичким планом или одлуком скупштине општине одређен за сахрањивање умрлих. Сахрањивање урмлих може се вршити само на гробљу, а ван гробља само у случајевима предвиђеним посебним законом.

Пружање погребних услуга и одржавање градског гробља обавља јавно комунално предузеће, основано за обављање те делатности.

**1.3 Обухват плана са пописом катастарских парцела**

Најсевернија тачка границе обухвата плана је на тромеђи катастарских парцела 30057, 30058 К.о. Вршац и парцеле 27455 – магистралне једноколосечне железничке пруге Београд Центар – Панчево – Вршац – државна граница – (Stamora Moravita) и манипулативне железничке пруге Вршац – Вршац Вашариште. Граница обухвата плана иде ка југу границом парцеле 27455 и катастарских парцела 30058, 30059, 30060, 30061, 30062, 30063, 30064, 30065, 30066, 30067, 30068, 30069, 30070 и 30071. Даље управно прелази преко државног пута IБ реда 10, Београд – Панчево – Вршац – државна граница са Румунијим (гранични прелаз Ватин), и границом путног појаса иде у правцу запада, до пружног појаса једноколосечне железничке пруге Зрењанин Фабрика – Вршац – Бела Црква. Даље граница наставља у правцу северозапада границом између парцеле железничке пруге 30433 - Зрењанин Фабрика – Вршац – Бела Црква и катастарских парцела 30039, 30038, 30037, 30036, 30035, 30034, 30033 и 3032 до границе градског грађевинског реона. Границом градског грађевинског реона, преко катастарских працела 30031, 30030, 30029, 30028, 30027, 30026, 30025 и 30024, а даље у истом правцу, границом грађевинског реона, границом између пољског пута 30524 и катастраских парцела 30023, 30022, 30021 и 30022. Даље граница среће на исток међом између кат. парцела 30021 и 30022, пелази пољски пут 30525, и наставља међом иумеђу кат. парцела 30058 и 30057 до почетне тачке.

У обухвату плана су следеће катастарске парцеле К.о. Вршац:

30022, 30023, 30033, 30034, 30035, 30036, 30037, 30038, 30039, 30058, 30059, 30060, 30061, 30062, 30063, 30064, 30065, 30066, 30067, 30068, 30069, 30070 и 30071.

Делови катастарских парцела К.о. Вршац:

30024, 30025, 30026, 30027, 30028, 30029, 30030, 30031, 30032, 30033, 30034, 30035, 30036, 30037, 30038, 30039 и 30443.

Део катастраске парцеле 9709/6 К.о Вршац

**1.4 Опис постојећег стања**

Простор планиран за ново гробље лоциран периферно уз границу градског грађевинског реона, а југозападно у односу на зону становања. Источно, према постојећем градском гробљу ограничен инфраструктурним коридором магистралне железничке пруге Београд Центар – Панчево –Вршац – Државна граница са Румунијом и манипулативном пругом Вршац – Вршац Вашариште. Пруге су изграђене на насипу, који је 1,20-1,80 м виши од околног терена.

Јужно је ограничен путним појасем државног пута IБ реда 10, Београд – Панчево – Вршац – државна граница са Румунијим (гранични прелаз Ватин), а југозападно једноколосечном железничком пругом Зрењанин Фабрика – Вршац – Бела Црква, која је, такође, изграђена на насипу.

Западно и северно се граничи са пољопривредним земљиштем, што даје могућност даљег проширења гробља, када се за тим укаже потреба.

Простор је приближно раван, са природним падом терена према северу. Укупан пад терена на простору планираног гробља је 1,50 м (91,00 - 92,50 м.н.в.). На истој надморској висни је простор постојећег гробља.

Средином овог простора је пољски пут у правцу север – југ. Са обе стране пута су њиве, пољопривредно земљиште, на којима се узгајају ратарске културе, изузимајући један воћњак у пуном роду. Простор није изграђен, изузимајући катастраску парцелу 30071 на којој је изграђена породична стамбена зграда са два помоћна објекта.

Са источне стране је постојеће градско гробље, које је на том простору оформљено у XVIII веку (План града из 1794. године). Простор за сахрањивање на градском гробљу потпуно је исцрпљен, што налаже хитно привођење планираној намени простора за проширење гробља. Неопходно је, да се гробна поља формирају у кратком временском року, на простору новог гробља.

Гробља су простори специјалне намене, према начину уређења, пијетету, културним и религиозним обичајима. Простор за локацију гробља, током историјског развоја насеља је пажљиво биран. Постојеће гробље на својој локацији егзистира преко три стотине година, а простор за проширење гробља, уз постојеће гробље, дефинисан је у Генералном плану Вршца из 2007. године. Опредељење за локацију за проширења гробља уз постојеће, базирно је на следећим чињеницама:

* Расположиви слободни простор, између инфраструктурних коридора железнице и државног пута, а у оквиру градског грађевинског реона, непогодан је за намене које захтевају добру саобраћајну и инфраструктурну повезаност са градском мрежом и намене које захтевају заштитне зоне од 200 м према постојећем гробљу и заштиту од буке према инфраструктурним коридорима.
* Локација за проширење гробља је у зони постојећег гробља, које је за већину становништва прихватљиво са становишта уаљности (25 мин. пешачког хода од централне градске зоне) и навике да је гробље на том простору.
* Погодности у погледу педолошког састава тла, режима површинских и подземних вода, који су исти као на постојећем гробљу.

Према потребама насеља гробље је комунални објекат, који се посебно издваја од осталих комуналних функција. Градским гробљем управља ЈКП „Други октобар“, Е.Ј. „Комуналац“, Р.Ј. „Палма“, Вршац.

На планираном простору за ново гробље не постоји изграђена никаква инфраструктурна мрежа. У путном појасу пута Вршац – Павлиш је мрежа комуналне ифраструктуре, на коју ће се извести прикључења према условима надлежних дистрибутера.

Постојећа намена и биланс површина

|  |  |  |  |
| --- | --- | --- | --- |
|  | Површина обухвата плана | 10ха 18а 25 м2 | % |
| 1 | Неизграђено (пољопривредно) земљиште | 9ха 81а 16 м2 | 96 |
| 2 | Пољски пут | 17а 21 м2 | 1,7 |
| 4 | Позајмиште земље уз пругу | 13а 02 м2 | 1,2 |
| 5 | Породично становање | 11а 46 м2 | 1,1 |

**2.0 ПЛАНСКИ ДЕО**

**2.1 Правила уређења**

Сво земљиште у граници обухвата Плана је градско грађевинско земљиште, које је према режиму коришћења земљишта, намењено за површине јавних намена, изузев постојећег становања на кат. парцели 30071 К.о. Вршац.

**2.2 Концепт уређења и подела на карактеристичне целине и зоне**

**2.2.1 Простор за сахрањивање**

Простор намењен сахрањивању гробним алејама подељен је на 15 парцела. Примарна гробна алеја је ширине 24 м, секундарна је широка 12 м, а терцијална је ширине 6 м. Типична парцела подељена је на 12 гробних поља, димензија 18,40 х 7,40 м, која у просеку имају 20 гробних места. Између гробних поља су прилазне стазе ширине 2,40 м. Планираним решењем обезбеђен је приступ погребне поворке и погребних возила на електро-погон (за пренос покојника и венаца и цвећа) до сваког гробног места.

Гробна поља, начелно, садрже два низа гробних места, са гробним облежијима постављеним уз средњу подужну осу гробног поља. Гробна обележја су оријентисана према прилазној стази.

Остављена је могућност да на сваком гробном пољу буде организован и другачији начин сахрањивања, у складу са указаним потребама.

У оквиру постојећих гробних парцела могуће је сахрањивање свих грађана, без разлике у вероисповсти, полу и старости, али се поједине парцеле могу наменити одређеној вероисповести. Потребе за сахрањивањем на новом гробљу за припаднике православне и румунске православне вероисповести је у односу 6:1.

На постојећем римокатоличком гробљу има слободног простора за сахрањивање у периоду од наредних 15 година.

На постојећем муслиманском и назаренском гробљу има слободног простора за сахрањивање у периоду од наредних 20 година.

Постојеће евангелистичко и јеврејско грбље је пасивно – нема сахрана

На планираном простору за сахрањивање, може се сместити од 3800 до 6700 гробних места, у зависности од начина сахрањивања. Изградња гробница је планирана на гробним пољима уз примарне и терцијалне алеје, због опредељења да се сандук у гробницу уноси са стране, степенастим улазом ширине 1.10 м, на исти начин као на постојећем гробљу.

За смештај урни у колумбаријуму, планираном уз јужну ободну алеју, предвиђено је 200 ниша (каета) за полагање по 4 урне. Касете за полагање урни могу се изградити у зиданој огради уз источну ободну алеју или се неко од гробних поља може наменити за изградњу колумбаријума.

Розаријум је планиран уз јужну ободну алеју, на ивици парковски уређене зелене површине, уз комеморативни трг. За одлагање урни је планирано 240 касета, за полагање по 4 урне.

Патоанатомски отпад ће сахрањивати на гробним пољима троугластог облика, дуж источне ободне алеје.

Осаријум – костурница (15 х 6 м) планирана је на гробном пољу уз примарну гробну алеју.

У пресеку терцијалних алеја, на два места је планиран трг (врт) сећања, посебно хортикултурно и партерно уређен и опремљен урбаним мобилијарем. Високо зеленило на тргу сећања треба да има функцију оријентира, за једноставнију просторну оријентацију на гробљу.

**2.2.2** **Комеморативни трг**

Комеморатвни (меморијални, сакрални) трг је простор за окупљање грађана при испраћају преминулих. Планиран је уз капеле и аминистративне садржаје, јужно од простора за сахрањивање, са циљем да растојања од капела до гробних места буду што краћа. Са западне и јужне стране лоцирани су објекти, који према комеморативном тргу имају наткривену површину са колонадом стубова, за склањање грађана током временских непогода. Комеморативни трг треба бити засењен високим зеленилом. Источно, од комеморативног трга, је парковски уређена површина са парковском стазом и клупама.

**2.2.3** **Главни улаз у гробље**

Налази се на правцу прилазне саобраћајнице и примарне гробне алеје. Са приступном површином испред улаза и комеморативним тргом чини јединствену целину. Може бити наглашен улазним порталом и звоником, кроз одговарајуће архитектонско обликовање.

**2.2.4** **Објекат за комеморативне, техничке и административне садржаје**

Објекат садржи капеле, оријентисане према сали за испраћај, манипулатнивни простор за допремање умрлих, хладњаче са пратећим техничким просторијама, простор за припрему умрлих, оставе за опрему и реквизите који се користе при сахрани, просторије за свештеника, носаче ковчега, техничко обезбеђење, санитарне просторије за запослене и јавни тоалет. Са јужне стране објекта, западно од главног улаза су административне просторије гробља, са холом – чекаоницом, са улазом из правца паркинга и портирницом.

**2.2.5 Објекат за комерцијалне садржине**

Садржаји објекта оријентисани су према паркингу, а намењени су продаји цвећа, свећа и погребне опреме. Крајње источно је ресторан са дистрибутивном кухињом, улазном кумуникацијом и санитарним просторијама за посетиоце и запослене.

**2.2.6** **Сервисно технички део**

Садржи објекат за запослене, са просторијама за боравак запослених, гардеробама и потребним санитарним просторијама и објекат у коме су смештене гараже за погребна возила, возила за превоз покојника до гробног места, машине за ископ и возила за изношење смећа, оставе за алат и опрему за одржавање зелених површина.

Затворено двориште служи за депоновање материјала који се може чувати на отвореном и привремено паркирање радних машина.

Западно је простор за одлагање кабастог биљног отпада, контејнери за прихват комуналног отпада и спалионица материјала који се не може износити на градску депонију.

Економски улази у простор гробља су планирани су из сервисно техничког дела и на правцу пољског пута у северној огради око гробља.

**2.2.7** **Трафо станица**

Лоцирана је на грађевинској линији између сервисно техничког дела и објекта за комеморативне садржаје. Планирана је изградња дистрибутивне трафо станице 1X630 kVA, на простору димензија 4 х 5,5 м, са колским приступом са једне дуже и једне краће стране.

**2.3 Детаљна намена површина**

Планом су дефинисане као доминатне намене површина за:

* комуналне делатности
* комерцијалне делатности
* становање
* саобраћајнице
* зелене површине

Извршена је подела на просторне целине, са подручјима унутар којих се може градити и неизграђена подручја. Зона комуналних делатности подељена је на површине за гробна поља и гробне алеје и зону унутар које се се градити објекти капеле са пратећим техничким садржајем, звоник и административни садржаји у функцији гробља, односно, на зону у којој ће бити изграђени потребни објекти за техничку службу, са простором за запослене, гаражним простором за погребна возила и возила и машине за одржавање зелених површина, складишним простором са потребним манипулативним површинама.

У зони пословања градиће се продавнице цвећа и продавнице погребне опреме и угоститељски садржај (сала са дистрибутивнм кухињом).

Становање егзистира на кат. парцели 30071 К.о. задржава се у постојећем стању.

Зелене површине су планиране у следећим облицима

* линијско зеленило дуж гробних алеја
* линиско зеленило дуж саобраћаница и на паркинзима
* заштитни зелени појас око гробља
* парковско зеленило
* затрављене површине за додатно паркирање у посебним условима

**2.4** **Биланс површина**

**БИЛАНС ПОВРШИНА**

|  |  |  |  |
| --- | --- | --- | --- |
|  | Намена површина | Површина | % |
| 1.1 | Гробна поља | 30949 |  |
| 1.2 | Колумбаријум | 304 |  |
| 1.3 | Розаријум | 320 |  |
|  | **Површине за сахрањивање** | **3ха 15а 73м2** | 31,00 |
| 2.1 | Примарне алеје | 5736 |  |
| 2.2 | Секундарне алеје | 3396 |  |
| 2.3 | Терцијалне алеје | 5174 |  |
| 2.4 | Стазе између гробних поља | 12096 |  |
|  | **Комуникације у гробљу** | **2ха 64а 02м2** | 25,93 |
| 3.1 | Комеморативни плато | 1108 |  |
| 3.2 | Трг сећања | 440 |  |
| 3.3 | Манипулативне површине | 370 |  |
|  |  | **19а 18 м2** | 1,88 |
| 4.1 | Капеле са пратећим садржајем | 1230 |  |
| 4.2 | Техничко сервисни садржај | 400 |  |
| 4.3 | Комерцијални садржај | 1089 |  |
| 4.4 | Костурница | 88 |  |
|  | **Укупно објекти** | **28а 07 м2** | 2,75 |
| 5.1 | Саобраћајнице | 3015 |  |
| 5.2 | Паркинг простор | 1537 |  |
| 5.3 | Тротоари | 1212 |  |
|  | **Укупно саобраћајнице** | **57а 64 м2** | 5,66 |
| 6.1 | Парковски уређено зеленило | 6548 |  |
| 6.2 | Заштитно зеленило | 7816 |  |
| 6.3 | Уређене зелене површине | 7028 |  |
|  | **Укупно зелене површине** | **2ха 13а 92 м2** | 21,01 |
| 7. | Постојеће становање | **10а 14 м2** | 1,00 |
| 8. | Зоне заштите инфрастр. коридора | **1ха 09а 55 м2** | 10,77 |
|  |  |  |  |
|  | **Укупно зона обухвата плана** | **10ха 18а 25 м2** | 100,00 |

**2.5 Површине за јавне намене**

Сво земљиште у граници обухвата Плана је градско грађевинско земљиште, које је према режиму коришћења земљишта, намењено за површине јавних намена, изузев постојећег становања на кат. парцели 30071 К.о. Вршац.

**3.0 Степен комуналне опремљености грађевинског земљишта**

**3.1** **Трасе и регулација саобраћајница**

Приступ на планирани комплекс новог гробља су усмерен на државни пут IБ реда 10, Београд -Панчево – Вршац – државна граница са Румунијом, деоница број 01013, од почетног чвора 1009 на стационажи км 63+293 Уљма до крајњег чвора 1010 Вршац (Пландиште) на км 78+213. Прикључак на државни пут је између површнских укрштања са браницима, са железничким пругама: магистралном пругом бр. 6 Београд – Панчево – Вршац – државна граница и локалном пругом бр. 17 Зрењанин – Вршац – Бела Црква.

Деоница дражавног пута IБ реда 10, има две саобраћајне траке, ширине 2 х х3,40 м. Тротоар ширине око 1,5 м изграђен је са једне стране, до гробља.

Траса државног пута IБ реда 10, кроз насеље је привремена, до изградње обилазнице око града.

**3.2 Железничка инфраструктура**

Ободним делом планског подручја налази се следећа јавна железничка инфраструктура:

На југозападној страни, локална једноколосечна нелектрифициран железиничка пруга Зрењанин Фабрика – Вршац – Бела Црква, у дужини око 270 м, на којој је организован јавни путнички и теретни саобраћај. Путни прелаз на км 86+619 пруге и државног пута IБ реда 10, осигуран је браницима и саобраћајним знацима на путу.

На источној страни је магистрална, једноколосечна, неелектрифицирана железиничка пруга Београд Центар – Панчево главна станица – Вршац – Државна граница (Stamora Moravita), у дужини око 470 м, на којој је организован јавни путнички и терени саобрћај. Путни прелаз на км 83+813 пруге и државног пута IБ реда 10, осигуран је браницима и саобраћајним знацима на путу.

Паралено са магистралном пругом је манипулативна железничка пруга Вршац – Вршац Вашариште.

**3.3** **Мрежа и капацитети водопривредне инфраструктуре**

На обухвату планског подручја нема изграђених објеката комуналне инфраструктуре.

**3.3.1. Снабдевање водом**

Прикључење на водоводну мрежу може се извести на главни потисно - дистрибутивни водовод Ø400, који се налази у трупу саобраћајнице државног пута IБ реда 10, у десној саобраћајној траци према Павлишу.

**3.3.2** **Одвођење отпадних вода**

Прикључење на градску канализациону мрежу може се извести на главни канализациони колектор Ø500, који се налази у банкини саобраћајнице државног пута IБ реда 10, лева саобраћајна трака према Павлишу.

**3.3.3.** **Одвођење атмосферских вода**

У земљишту железнице, уз насип магистралне пруге изграђен је мелиоративни канал за заштиту насипа.

**3.3.4 Електроенергетска инфраструктура**

Планом обухваћено подручје, електричном енергијом се снабдева из постојеће трафо станице „Вршац 2“ 110/20 kV. Постојећи средњенапноски кабл 20 kV је у путном појасу државног пута IБ реда 10, са стране до новог гробља. Напајање електричном енергијом извешће изградњом одговарајуће средњенапоске и нисконапонске мреже и дистрибутивне трафо станице 20/0,4 kV.

**3.3.5. Телекомуникациона инфраструктура**

На предметном подручју нема ТК инфраструктуре.

**3.3.6. Гасовод**

Прикључење планираних објеката у оквиру гробља, може се извршити на дистрибутивни челични гасовод ДН 50, који је налази у путном појасу пута Вршац – Павлиш.

Дуж западне границе обухвата плана, пољским путем, положен је гасовод за снабдевање индустријске зоне и индустријско – технолошког парка ПЕ д110, радног притиска 8 бара.

**4.0 Услови и мере заштите природних и непокретних културних добара, заштите животне средине и здравља људи**

4.1 Услове чувања, одржавања и коришћења културних добара и добара које уживају претходну заштиту, дао је Завод за заштиту споменика културе у Панчеву, под бројем 467/2, од 22.05.2017. године.

Инвеститор се обавезује:

* Да пре прибављања локацијске дозволе за све грађевинске објекте (капела са пратећим техничким и администратвинсим простором, продавнице цвећа и погребне опреме, сервисно технички објекат за просторијама за запослене, складишним и гаражим простором, на целом обухвата плана прибаве појединачно конзерваторске услове Завода за заштиту споменика културе у Панчеву.
* Обезбеди вршење сталног археолошког надзора Завода за заштиту споменика културе у Панчеву, током извођења темљаних радова на изградњи већих грађевинских објеката о трошку инвеститора.
* Да благовремено обавести Завод за заштиту споменика културе у Панчеву, о почетку земљаних радова и да склопи Уговор са Заводом о вршењу сталног археолошког надзора.
* Ако у току извођења грађевинских и других радова наиђе на археолошка налазишта или археолошке предмете, извођач радова је дужан да одмах, без одлагања прекине радове и о томе обавести Завод за заштиту споменика културе у Панчеву, као и да предузме мере да се налаз не уништи и оштети и да се сачува на месту и у положају у коме је откривен.

4.2 Решење о условима заштите природе за потребе израде ПДР Блока 83а „Ново гробље“ добијено је од Покрајинског завода за заштиту природе, број 03-908/2, од 26.04.2017. године, којим је условљено:

1. Приликом озелењавања избегавати инвазивне врсте (списак врста је наведен у Образложењу). Правила озелењавања ускладити са важећом планском документациом.
2. Извођач радова је обавезан, да уколико пронађе геолошка или палеонотолошка документа која би могла представљати заштићену природну вредност иста пријави Министарсту енергетике, развоја и заштите животне средине, као и да предузме мере заштите од уништења, оштећења или крађе.

4.3 Санитарне услове за потребе израде ПДР Блока 83а „Ново гробље“ у Вршцу, дао је Покрајински секретаријат за здравство, Сектор за санитарни надзор и јавно здравље, Одсек за санитарну инспекцију у Панчеву, број 138-53-00330-2/2017-11, од 24.04.2017. године.

* Објекат у коме се обавља делатност 10. – делатност сахрањивања подлеже санитарном надзору на основу члана 8. тачка 10. Закона о санитарном надзору. Сходно члану 9. наведеног Закона, пре почетка обављања делатности, у објекту морају бити обезбеђени прописани општи и посебни санитарни услови.
* Општи санитарни услови који морају да се обезбеде за сваки објекат под санитарним надзором прописани су Правилником о општим санитанитарним условима који морају да испуне објекти који подлежу санитарном надзору („Сл. гласник РС“ бр. 47/06)
* Посебни санитарни услови за ове објекте прописани су Законом о сахрањивању и гробљима („Сл. гласник СРС“ бр. 20/77, 24/85 и 6/89 и „Сл. гласник РС“ бр. 53/93, 67/93, 48/94 и 101/05). Приликом одређивања локације за гробље мора се посебно водити рачуна о заштити изворишта за водоснабдевање, објеката за снабдевање водом за пиће, геолошком саставу тла, као и санитарним и другим условима прописаним горе наведеним Законом.

**4.4 Заштита од пожара, елементарних непогода и техничко – технолошких несрећа**

Услове у погледу мера заштите од пожара и експлозија, за израду ПДР Блока 83а, „Ново гробље“ у Вршцу дало је Министарство унутрашњих послова, Сектор за ванредне ситуације, Одељење за ванредне ситуације у Панчеву, бр. 217-5740/17-1 од 28.04.2017. године.

У погледу мера заштите од пожара, у фази пројектовања и изградње предметних објеката, са свим припадајућим инсталацијама, опремом и уређајим, потребно је применити мере заштите од пожара и експлозија, утврђене законим, техничким прописима, стандардима и другим актима којима је уређена област заштите од пожара, а посебно се наглашавају следећи услови:

* Пројектовање и извођење хидрантске мреже у објектима, у смислу обезбеђења укупне количине воде, потребне за гашење пожара, зависно од степена отпотрности објекта према пожару и категорије технолошког процеса, урадити сходно одредбама Правилника о техничким нормативима за хидрантску мрежу за гашење пожара („Сл. лист СФРЈ“ бр. 30/91).
* Електроенергетски објекти и постројења морају бити реализовани у складу са Правилником о техничким нормативима за заштиту електроенергетских постројења и уређаја од пожара („Сл. лист СФРЈ“ бр. 87/93), Правилником о техничким нормативима за заштиту нисконапонских мрежа и припадајућих трфо станица („Сл. лист СФРЈ“ бр. 13/78) и Правилником о изменама и допунама техничких норматива за заштиту нисконапонских мрежа и припадајућих трафостаница („Сл. лист СФРЈ“ бр. 37/95)
* Системе вентилације и климатизације у објекту предвидети у складу са Правилником о техничким нормативима за вентилацију и климатизацију („Сл. лист СФРЈ“ бр. 87/93 и „Сл. гласник РС“ бр. 118/14).
* Објекте пројектовати и реализовати у складу са техничком препоруком за грађевинске техничкле мере заштите од пожара стамбених, пословних и јавних зграда СРПС ТП 21/2003.
* За складишне делове објекта применти одредбе Правилника о техничким нормативима за заштиту складишта од пожара и експлозија („Сл. лист СФРЈ“ бр. 27/87).
* Уколико се предвиђа фазна изградња објекта, обезбедити да свака фаза представља тхничко – економску целину.
* Уколико се објекат или део објекта класификује као угоститељски објекат применти одредбе Правилника о техничким нормативима за заштиту угоститељских објеката од пожара („Сл. гласник РС“ бр. 61/15).
* У складу са чланом 42. Закона о заштити од пожара („СЛ гласник РС“ бр. 111/09 и 20/15) при пројектовању објекта обавезна је и израда процене ризика на основу прорачунске методе према одговарајућим техничким прописима и стандардима у циљу утврђивања потребе за уградњом стабилних система за благовремено откривање, дојаву и гашење пожара, када обавеза уградње није дефинисана посебним прописом.

**4.5 Мере заштите од земљотреса**

Подручје Вршца се налази у зони сеизмичке угрожености од 7° МCS скале, за повратни период од 50 година. Ради заштите од потреса максимално очекиваног удара, објекти морају бити пројектовани и реализовани у складу са Правилником о техничким нормативима за изградњу објеката високоградње у сеизмичким подручјима ("Службени лист СФРЈ" бр. 31/81, 49/82, 29/83, 21/88 и 52/90).

**4.6 Приступачност објеката јавне намене**

При пројектовању прилазних комуникација, улаза и унутрашњих садржаја, применити одговарајуће одредбе Правилника о техничким стандарима планирања, пројектовања и изградње објеката, којима се осигурава несметано кретање и приступ особама са инвалидитетом, деци и старим особама („СЛ. гласник РС“ бр. 22/15), које се односе на:

1. елементе приступачности за савлађивање висинских разлика

* прилази објекту
* рампе за пешаке
* степеници и степеништа

1. кретање и боравак у објектима за јавно коришћење

* кретање у згради
* WC кабине
* шалтери
* пултеви

1. елементи приступа јавном саобраћају

* тротоари и пешачке стазе
* пешачки прелази и пешачка острва
* места за паркирање
* систем за оријентацију

**4.7 Мере енергетске ефикасности изградње**

Енергетска својства грејаних објеката морају испуњавати услове прописане Правилником о енергетској ефикасности зграда („Сл. гласник РС“ бр. 61/11) и Правилником о условима, садржини и начину издавања сертификата о енергетским својствима зграда („Сл. гласник РС бр. 69/12).

Побољшање енергетске ефикасности подразумева примену мера којима се троши мања количина енергије, а при том је конфор исти или бољи, а своди се на примену следећих мера:

* коришћење обновљивих извора енергије
* примена енергетских потрошча са вишом класом енергетске ефикасности
* термоизолација елемента који чине склоп објекта према спољном и негрејаном простору
* примана фасадне столарије са мањим трансмисионим губитцима и топлоте и мањом инфилтрацијом ваздуха
* уградања регулационих уређаја за потрошаче енергије

При пројектовању размотирити следеће аспекте који одређују енергетски учинак зграде:

* позиција и оријентација зграде у односу на осунченост
* природно осветљење и проветравање, пасивни системи засењивања
* топлотне карактеристике елемената који одеђују склоп зграде (диспозиција просторија, избор материјала елемената који чине склоп зграде, са циљем смањења топлотних губитака, дифузије водене паре без стварања кондензата, температурне стабилности у односу на осцилације температуре у летњем периоду, губици услед инфилтрације кроз спојеве између грађевинских елемената)
* инсталација за грејање (примена енергетски ефикасне опреме са системом за аутоматску регулацију, топлотна изолација цевног развода)
* снабдевање санитарном топлом водом (соларни колектори, комбиновани бојлери)
* инсталације климатизације и вентилације (рекуперација, аутоматска регулација)
* енергетски ефикасна расвета (избор светиљки и ефикасних светлосних извора, оптиматизација времена укључења и регулација нивоа осветљења)

**5.0 ПРАВИЛА ГРАЂЕЊА**

**5.1. Намена и начин коришћења земљишта**

Правила грађења за простор намењен сахрањивању

**5.1.1 Гробне парцеле**

Простор намењен сахрањивању гробним алејама је подељен на 15 гробних парцела, чије су типичне димензије 46,60 х 60,00 м. Због просторних ограничења три гробне парцела на источној страни гробља су облика правоуглог трапеза. Ортогонална организација гробних парцела је одабрана због најрационалније искоришћења расположивог простора.

Гробне парцеле су подељене на 12 гробних поља. Између гробних поља су прилазне стазе, ширине 2,40 м, којима се приступа до сваког гробног места. Ширина прилазних стаза омогућује кретање погребног возила за превоз покојника до гробног места.

**5.1.2. Гробна поља**

Гробна поља су димензија 18,40 х 7,40 м, са просечно 20 гробних места, формираних у два низа (два гробна реда). Гробна обележја се постављају дуж подужне осе гробног поља, а оријентишу се према приступној стази, односно, према гробној алеји. На гробном пољу се могу формирати једнострука, двострука и трострука гробна места, односно, мале и велике гробнице. Гробнице се формирају само уз примерне и терцијалне гробне алеје, због потребног простора да се сандук у гробницу уноси са стране, степенастим улазом ширине 1.10 м, на исти начин као на постојећем градском гробљу. Распоред гробних места и редослед попуњавањавања гробних поља одређује управљач гробља.

Ван гробних парцела је низ од 9 гробних поља, дуж западне ободне алеје, намењених за гробна места која имају само гробна обележја (сахрањивање без хумке), на јединственом травњаку који одржава управљач гробља.

Обавезно је обележавање гробних парцела, гробних поља и гробних места.

**5.1.3. Гробна места**

Број гробних места у гробном пољу дефинисаће се према потребама.

|  |  |  |  |  |
| --- | --- | --- | --- | --- |
|  | Тип гробног места | Модуларне мере  м | Димензије гробне јаме  м | Проценат учешћа  % |
| 1. | Једноструко гробно место | 1,70 х 3,70 | 0,90 х 2,20 | 37 |
| 2. | Двоструко гробно место | 2,60 х 3,70 | 1,80 х 2,20 | 30 |
| 3. | Троструко гробно место | 3,70 х 3,70 | 2,90 х 2,20 | 3 |
| 4. | Мала гробница | 1,80 х 4,30 |  | 7 |
| 5. | Велика гробница | 2,80 х 4,30 |  | 23 |

Размак између гробних редова је мин 0,9 м. Бочни размак између гробних места је мин. 0,50 м.

Дубина гробног места за класичан укоп не може бити мања од 1,50 м.

За сахрањивање у два нивоа, дубина гробног места се повећава за 0,70 м и износи најмање 2,20 м.

Споменици и надгробне плоче постављају се на припремљеном постаменту, а препорука је им висина не прелази 1,40 м. Ширина надгробног споменика условљена је типом гробног места.

На простору за сахрањивање није дозвољена изградња било каквих других објеката, у смислу ограда, капела и надстрешница. Уз гробно место дозвољено је поствљање клупа за одмор, изван ширине приступне стазе.

Гроб може бити без посмртних остатака – кентаф, када се подиже надгробни спомених несталом лицу, за које нису познати место и време смрти.

**5.1.4 Колумбаријум** (надземне нише за полагање урни са пепелом покојника)

Нише за полагање урни су у зидовима, дужине 6,0 м, између којих су прилазне комуникације ширине 2,40 м. Димензије ниша за одлагање урни су 60 х 60 х 50 цм и у њу могу се сместити четири урне. По висини нише се у зиду постваљају у три низа, а да при том максимална висина на којој су постављене нише не може прећи 2,15 м.

**5.1.5 Розаријум** (гробна места полагање урни са пепелом покојника)

Планирани су као гробна места у зеленој површини, касете димензија 60 х 60 х 60 цм у које се полажу по четири урне. Касете се укопавају у два низа, са растојањем између низова касета од 0,80 м. Касете су од проступне стазе удаљене 0,80 м. Међусобно растојање између касета је мин. 0,40 м.

**5.2. Услови за прикључење објеката на мрежу комуналне инфраструктуре**

**5.2.1. Прикључак приступне саобраћајнице новом гробљу на државни пут IБ реда 10**

На месту прикључка приступне саобраћајнице новом гробљу на деоницу 01013 државног пута IБ реда 10 примењен је најједноставнији „Т“ облик површинске раскрснице. Прикључак је дефинисан само за десна скретања са/на државни пут, без могућности левих скретања са/на државног пута. Десна скретања са главног на споредни правац и са споредног на главни правац обликована су хоризонталном кружном кривином радијуса 6 м, за ватрогасно или типично двоосовинско теретно возило. Прикључак је изведен управно на државни пут, ради боље прегледности.

Приликом изградње прикључка приступне саобраћајнице потребно је испунити следеће услове:

* Обезбедити потребне зоне прегледности, условљене подужном нивелетом државног пута, испред пружних прелаза у нивоу.
* Приликом изградње прикључка приступног пута на државни пут, као и у случају изградње прикључака на градску инфраструктурну мрежу потребно је затражити саобраћајно техничке услове и сагласност ЈП „Путеви Србије“ у складу са чл. 14 Закона о јавним путевима („Сл. гласник РС“ бр. 101/05, 123/07, 101/11, 93/12 и 104/13) и чланом 133. став 14. Закона о планирању и изградњи („Сл. гласник РС“ бр. 72/09, 81/09, 64/10, Одлука УС 24/11, 121/12, 42/13, Одлука УС 50/13, Одлука УС 98/13, 132/14 и 145/14).

Прикључење на државни пут IБ реда 10, извешће се према посебном идејном решењу,

у складу са условима и саглашношћу на достављено решење ЈП „Путеви Србије“.

**5.2.2. Приступне саобаћајнице**

Положај саобраћајница у простору дефинисан је аналитичко геодетским елеметима осе саобраћајнице у графичком прилогу. Нивелациони елементи дати у овом Плану су оријенатациони, а дефинитивни се утврђују у техничкој документацији, на основу висинске представе ажурног катастарско топографског плана.

Приступне саобраћајнице имају две саобраћајне траке 2 х 3,00 м. Носивост коловозне конструкције је за лак саобраћај. Попречни нагиб од 2,5 % је једностран. Максимални нагиб рампе, за завлађивање денивелације, је 12 % . Испод рампе је пропуст за одвођење атмосферских вода са постојеће колско пешачке саобраћанице.

**5.2.3. Стационарни саобраћај**

Планирано је 115 паркинг места са просечним коришћењем по возлу од 1 час и 8 паркинг места за возила запослених. На зеленој површини уз паркинг са источне стране прилазне саобраћајнице је уређена земена површина за паркирање возила у вандредним ситуацијама.

Паркинге за путничка возила пројектовати у складу са СРПС У.С4.234. Од укупног броја паркинг места 5% пројектовати за возила особа са посебним потребмама у складу са одредбама Правилника о техничким стандарима планирања, пројектовања и изградње објеката, којима се осигурава несметано кретање и приступ особама са инвалидитетом, деци и старим особама („Сл. гласник РС“ бр. 22/15).

**5.2.4. Пешачке коминикације**

Уз приступну саобраћајницу са западне стране планиран је тротоар ширине 1,50 м, а са источне, тротоар је ширине 2,00 м. Између тротоара и приступне саобраћајнице је зелени појас, за дрворед, ширине 3,50 м.

Застор пешачких комуникација је асфалт бетона, вибропресованихе бетонских елемената, гранитне коцке. Примењени материјали треба да обезбеде удобно и безбедно кретање пешака, лако сливање атмосферских вода и одржавање чистоће.

**5.2.5. Јавни превоз путника**

Задржава се постојеће аутобуско стајалиште, у улици Заге Маливук, непосредно пре пружног прелаза преко локалне и магистране пруге.

**5.2.6. Интерне саобраћајнице у кругу гробља**

Интерне саобраћанице имају сервисну улогу у функцији гробља. Намењене су одвијању колско - пешачког саобраћаја. Коловозну конструкцију димензионисати за одвијање лаког саобраћаја. Одвијање двосмерног саобраћаја могуће је само на примарној гробној алеји, са ширином коловоза 2 х 3,0 м. Све остале алеје имају ширину коловоза од 3,0 м. Унутрашњи радијуси ивичњака, на раскрсницма, су 4,0 м.

Интерне саобраћајнице имају једнострани нагиб од 2,5%, ка риголи са подужнима нагибом од 0,3 %.

Прилазне стазе до гробних низова су ширине 2.40 м. Армосферске воде са прилазних стаза одводе се на зелене поврршине.

**5.3. Правила грађења за водопривредну инфраструктуру**

**5.3.1. Водоводна мрежа**

* Снабдевање водом остварити прикључењем на дистибутивно - потисни цевовод , према условима и уз сагласност надлежног комуналног предузећа ЈКП" Други октобар" "ЕЈ Водовод";
* Трасу водоводног прикљичка полагати у зеленом појасу, између приступне саобраћанице и пешачке стазе;
* Трасе ровова за полагање водоводне инсталације се постављају тако да водоводна мрежа задовољи прописана одстојања у односу на друге инсталације и објекте инфраструктуре;
* Минимално растојање водоводне мреже од других инсталација је 0,8 m, изузетак је у зонама где није могуће испуњење услова, али тако да не сме угрожавати стабилност осталих објеката (мин. 0,5 m);
* Није дозвољено полагање водоводне мреже испод објеката високоградње; минимално одстојање од темеља објеката износи 1 m, али тако дане угрожава стабилност објеката;
* Минимална дубина изнад водоводних цеви износи 1 m мерено од горње ивице цеви, а на месту прикључка новопланираног на постојећи цевовод, дубину прикључка свести на дубину постојећег цевовода;
* На проласку цевовода испод пута предвидети заштитне цеви на дужини већој од ширине пута за мин. 1 m од сваке стране;
* На траси предвидети постављање довољног броја надземних противпожарних хидраната;
* По завршеним радовима на монтажи и испитивању мреже треба извршити катастарско снимање изграђене мреже, а добијене податке унети у катастарске планове подземних инсталација;
* Снабдевање водом из јавног водовода врши се прикључком објекта на јавни водовод;
* Сваки привредни субјекат мора да има посебан прикључак са водомером.

**5.3.2. Канализација употребљених вода**

* Прукључак канализације отпадних вода (фекалне канализације) положити источно од приступне саобраћајнице, у зеленој површини;
* Планирана је изградња црпне станице за отпадне воде, јер не постоји могућност прикључења на градску канализациону мрежу гравитационо.
* Трасе ровова за полагање цевовода фекалне канализације се постављају тако да задовољи прописана одстојања у односу на друге инсталације и објекте инфраструктуре; минимално растојање од других инсталација је 1 m, изузетак се врши у зонама где није могуће испуњење услова, али тако да не сме угрожавати стабилност осталих објеката;
* Није дозвољено полагање фекалне канализације испод објеката високоградње; минимално одстојање од темеља објекта износи 1 m, али тако да не угрожава стабилност објеката;
* Минимална дубина изнад канализационих цеви износи 1,2 m, мерено од горње ивице цеви, а на месту прикључка новопланираног на постојећи цевовод, дубину прикључка свести на дубину постојећег цевовода;
* На проласку цевовода испод пута предвидети заштитне цеви на дужини већој од ширине пута за мин. 1 m са сваке стране;
* На траси предвидети изградњу довољног броја ревизионих шахтова на прописаном растојању ;
* Приликом реализације фекалне канализације треба се придржавати техничких прописа за пројектовање, извођење и одржавање мреже;
* По завршеним радовима на монтажи и испитивању мреже треба извршити катастарско снимање изграђене мреже, а добијене податке унети у катастарске планове подземних инсталације;

**5.3.4. Одвођење атмосферских вода**

* Атмосферску канализацију градити зеленој површини, положену уз колско – пешачке саобраћајнице у грбљу;
* Амосфеске воде у канализацију се уводе сливинцима, који прихватају воду из ригола на ивици колско – пешачке саобраћајнице;
* Атмосферске воде пре упуштања у реципијент чистити од механичких нечистоћа на таложнику, односно сепаратору уља и масти;
* Одвођење атмосферских вода преко изливне грађевине извести отвореном каналском мрежом;

**5.4. Правила грађења електроенергетске мреже**

* Кабловска средњенапонска мрежа и нисконапонска мрежа се изводи каблом одговарајућег типа у рову ширине не мање од 0,5 m;
* Мрежа јавног осветљења се изводи проводником одговарајућег тип са полагањем ужета за уземљење између стубова јавне расвете;
* На простору гробља извести подземну нисконапонску мрежу до слободностојећих ормана, за прикључење продужиних каблова током извођења грађевинско занатских радова;
* Кабловски прикључни ормари морају бити постављени на регулационој линији, односно граници парцеле будућег потрошача;
* За трансформаторске станице (ТС) предвидети простор минималне површине 22 m² (ТС 1х630 kVА). До ТС обезбедити кабловску канализацију са одређеним бројем кабловских цеви за смештај средњенапонских и нисконапонских проводника;
* Укрштање и паралелно вођење каблова са осталом инфраструктуром решавати у складу са техничким прописима;
* Прикључак извести изградњом подземног прикључног вода до ормара мерног места, у складу са електроенергетским условима ЕПС „Дистрибуција“ , "Огранак ектродистрибуција Панчево";

**5.5. Правила грађења за гасовод**

* Гасоводна мрежа се изводи са цевима одговарајућег типа и профила у рову одговарајуће ширине.
* Укрштање и паралелно вођење гасну инсталацију са осталом инфраструктуром решавати у складу са техничким прописима (0,5 m при паралелном вођењу и 0,3 m при укрштању). У близини места укрштања ископ изводити ручно.
* Радови се морају извести у складу са важећим прописима уз обавезан надзор од стране стручног лица.
* У појасу гасовода виског притиска, ширине 5,0 м у односу на осу, са једне и друге стране није дозбољено сађење биља, чије је корење досиже дубину већу од 1,0 м;
* Снабдевање објеката топлотном енергијом решити прикључењем на постојећу гасоводну мрежу. Прикључак и положај мерно-регулационог сета пројектовати и изградити према условима ЈКП "Други октобар", ЕЈ "Гасовод".

**5.6. Правила грађења за текомуникациону мрежу**

* Планирати изградњу нове текомуникационе (ТК) мреже и ИПАН приступних уређаја. Ови уређаји се на постојећу мрежу повезују оптичким кабловима;
* За ИПАН приступне уређаје обезбедити техничку просторију за монтажу телекомуникационе опреме, односно, за спољне уређаје простор на јавној површини;
* На предметном подручју је предвиђена изградња базне станице мобилне телефоније. Потребно је обезбедити трасу оптичког приводног кабла до локације базне станице;
* Дубина полагања каблова је најмање 0,80 м.
* При параленом вођењу ТК каблова и електроенергетских каблова, напонског нивоа до 10kV, најмање међусобно растојање је 0,50 м, напонског нивоа преко 10kV, најмање међусобно растојање је 1,00 м;
* При параленом вођењу ТК кабла са гасоводом најмање хоризонтално растојање је 0,50 м.

**5.7. Услови за уређење зелених и слободних површина**

Општи услови за уређење зелених површина подразумевају избор врста које су прилагођене физичком, хемијском и биолошком квалитету земљишта и микроклиматским карактеристикама локације. Приликом избора користити аутохтоне врсте. Инвазивне врсте које угрожавају природне екосистеме и станишта, као што су циганско перје, јасенолисни јавор, кисело дрво, багремац, западни копривић, дафина, пенсилвански длакави јасен, трновац, жива ограда, петолисни бршљен, касна сремза, јапанска фалопа, багрем и сибирски храст , контролишу се и искорењују.

Уређење зелених површина треба да оплемени амбијент, створи засену, обезбеди боље мокроклиматске услове и формира визуелне баријере између гробља и окружења.

**5.7.1. Линијско зеленило – дрвореди**

Уз приступну саобраћаницу и на паркинг простору подижу се дрвореди. Дрвореде формирати од високих лишћара, врстама које се лако одржавају. Врсте погодне за дрвореде су: јавор, липа, храст, платан и јасен.

Уз примарну гробну алеју планиран је обострано засад двоструког дрвореда, од високих лишћара. Планирана ширина примарне алеје од 24 м, даје просторне могућности за подизање дрвореда од стабала великог хабитуса.

Пројектом озелењавања дефинисаће се врста дендролошког материјала и његов просторни распоред.

**5.7.2. Парковско зеленило**

Парковско зеленило планирано је уз комеморативни плато и површине између паркинг простора и сервисно техничких садржаја. У озелењавању ових површина примењују се солитарна стабла високих лишћара и групације четинара на травнатим површинама. Уз комеративни плато планирати партерно зеленило са цветним аражманима.

За одржавање парковских површина пројектовати заливни систем.

Зеленило одморишта „трга сећања“ мора стварати потребну засену и посебним начином озелењавања имати функцију оријентира.

Парковске поврине се опремају клупама и другим потребним урбаним мобилијаром.

За зеленило гробних поља користи појединачна стабла лишћара и четинара, мањих и ниских форми. За линеарно озелењавање између гробних редова гробног поља користити зимзелене врсте ниских четинара.

**5.7.3. Заштитни зелени појас**

Формира се континуираним зеленим појасом, ширине од 5 до 20 м, према пољоприведном земљишту изван обухвата новог гробља. Зелени појас има више спратова, највиши чине врсте високих четинара и лишћара, средњи спрат чине средњи лишћари (воћкарице) и четинари, а најнижи шибље и жбуње. У делу заштитног појаса где није могуће засадити високо дрвеће и где је ширина заштитног појаса мања засадити зимзелену живу ограду.

Заштитна зона инфраструктурног коридора железнице, изван ограде гробља, до границе парцеле железнице, одржава се периодичним кошењем. Засад високог зеленила није дозвољен.

**5.7.4. Простор за одлагање смећа и биљних остатака**

Уз гробна поља, на уједначеном растојању, постављају се типске посуде за одлагање смећа и биљних остатака. Типске посуде постављају се на поплочане површине, изван пешачких стаза. Прикупљено смеће и биљни остаци из типских посуда одлажу се у стандарне контејнере за смеће, и периодично одвозе на градску депонију. Простор на коме су постављени контејенри је асфалтиран или бетониран и ограђен и ограђен зиданом или бетонском оградом, висине 1,60 м.

**5.7.5. Ограда око гробља**

Ограду око гробља изградити од трајних материјала, са обрадом која не захтева редовно одржавање. Ограда треба да осигура физичку безбедност (скрнављење и уништавање нагробних споменика, крађе и др.) пролаз паса луталица, дивљих животиња, глодара и сл. Висина ограде је 1,60 м. Јужна страна ограде, прилазна страна гробља, може бити ограђена транспарентном оградом, доњи део ограде до 0,90 м мора бити пун.

**6.0. Правила за архитектонско обликовање објекта**

Објекти око комеморативног трга требају бити обликовани савременим архитектонским изразом, усклађени у погледу колорита, архитектонских и декоративних елемената, намени објекта. Поред објеката елементи ограде и капије морају образовати усаглашену и естетски обликовану целину.

Кровне равни слободно обликовати, а нагиб усагластити са одабраним кровним покривачем.

Фасадне облоге пројектовати од квалитених и трајних материјала.

Не дозвољава примена елемената којима се опонашају псеудо историјски стилови.

**7.0. Инжењерско геолошки услови за изградњу објеката**

За нивелацију гробних поља, формирати привремене депоније земљаног материјала, од ископа за изградњу саобраћанице, паркинга, алеја и ископа за гробнице. Насипањем гробних поља осигурати да након топљења снега и већих падавина, не остаје заробљена вода на гробним пољима. Површинске воде се контролисано одводе атмосферском канализацијом, сливницима са поплочаних површина.

Планирани објекти темеље се на тракама, самцима или плочи у прашнастом глиненом тлу. Неопходна је заштита подова и зидова од влаге хидроизолационим слојевима.

Саобраћајнице и алеје граде се на глиненом тлу са доњим носећим слојем од уваљаних грубо зрнастих гранулата или камене дробине.

**8.0. Локације за које је обавезна израда пројекта препарцелације, односно урбанистичког пројекта**

Пројектом парцелације и препарцелације формирати парцеле за гробиште (парцела А у графичком прилогу), прилазне саобраћајницу, планиране комуналне и комерцијане објекте (парцела Б) и делове парцела који су изван граница граског грађевинског реона (парцела В).

Инвеститор може захтевати израду Урбанистичког пројекта за архитектонско урбанистичку разраду локације објекта за комеморативне, техничке, административне и коменцијалне намена и комеморативног трга, ради провере и разраде просторног решења.

**8.1 Израда додатне техничке документације**

За комплекс гробља обавезна је израда пројекта хортикултурног уређења зелених површина.

За поједине целине могу се доносити посебна урбанистичко – архитектонска решења, ради компаративне анализе или избора алтернативних решења.

**9.0 Процена временско - просторног капацитета локације**

На основу података, добијених од ЈКП „Други октобар“, Е.Ј. „Комуналац“ Р.Ј. „Палма“ број сахрана у дестогодишњем периоду дат је у следећој таблици

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| Година | 2006. | 2007. | 2008. | 2009. | 2010. | 2011. | 2012. | 2013. | 2014. | 2015. | 2016. |
| Бр. сахрана | 504 | 514 | 501 | 495 | 517 | 524 | 508 | 442 | 458 | 517 | 477 |

Укупан број сахрана у периоду 2006. – 2016. године је 5457, а просечан 496 сахрана годишње.

По попису становаништава из 2011. године град Вршац је имао 36040 становника.

Стопа морталитета (број умрлих годишње на 1000 становника) је 496/36,04=13,7‰

**ДОСТИГНУТИ БРОЈ ГРОБНИХ МЕСТА**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 1.0 | **ГРОБНИЦЕ** | | | | | | | |
|  | Дужина гробног поља | Број гробних поља | Број гробница  1Х2 г.м. | Број гробница2Х2 г.м. | Укупно гробних места | Број гробница1Х3 г.м. | Број гробница2Х3 г.м. | Укупно гробних места |
| 1.1 | 18,40 м | 72 | 144 | 288 | **1440** | 144 | 288 | **2160** |
| 1.2 | 11,00 м | 8 | 16 | 8 | **64** | 16 | 8 | **96** |
|  |  |  | 160 | 296 |  |  |  |  |
|  |  | **Укупно мин.** | | | **1504** | **Укупно макс.** | | **2256** |
| 2.0 | **ГРОБНА МЕСТА – класичан укоп** | | | | | | | |
|  | Дужина гробног поља | Број гробних поља | Један ниво укопа  1 г.м. | Један ниво укопа  2 г.м. | Укупно гробних места | Два нивоа укопа  1+1 г.м | Два нивоа укопа  2+2 г.м. | Укупно гробних места |
| 2.1 | 18,40 м | 219 | 438 | 876 | 2230 | 438 | 876 | 4380 |
| 2.2 | 11,00 м | 8 | 16 | 16 | 48 | 16 | 16 | 96 |
| 2.3 | 9,20 м | 1 | 1 | 2 | 5 | 1 | 2 | 10 |
|  | Укупно: | | 455 | 896 |  | 455 | 894 |  |
|  |  | **Укупно мин:** | | | **2283** | **Укупно макс:** | | **4486** |
| 3.0 | **КОЛУМБАРИЈУМ** | |  | | 960 |  | | 960 |
| 4.0 | **РОЗАРИЈУМ** | |  | | 400 |  | | 400 |
|  |  |  | **Укупан збир мин:** | | **5147** | **Укупан збир макс:** | | **8102** |

За планирани број гробних поља, у гробницама и гробним местима за класичан укоп у једном нивоу достигнуто је 3787 гробних места, а у случају сахрањивања у два нивоа достигнуто је 6742 гробних места. Однос гробних места, са сахрањивање једне и две особе је у односу 1:2, а однос гробница са два и четири места је 4:3.

Процењује се да ће се у старом гробљу у непопуњеним гробним местима и у изграђеним гробницама сахрањивати око 30% умрлих, а 347 сахрана годишње обављаће се на новом гробљу.

На основу претходно изнетих података, период коришћења новог гробља је 12 година, за сахрањивање у једном нивоу, а 20 година за сахрањивање у два нивоа. Проценом коришћења новог гробља није узета у обзир пројекција броја становника у граду Вршцу, за наредни период од 10, односно 20 година.

**10.0. Смернице за спровођење**

**10.1. Фазност реализације**

Изградња гробља предвиђена је у две фазе. Прва фаза обухвата изградњу 8 гробних парцела, до секундарне гробне алеје и све остале садржаје неопходне за функционисање гробља. Друга фаза представља проширење капацитета изградњом преосталих 7 гробних парцела.

Ради релизације фаза, потребно је претходно израдити техничку документацију за нивелисање и насипање терена за укупан обухват гробишта.

**10 .2. Смернице за спровођење плана**

Урбнистички план ће се спроводити:

Издавањем извода из плана за потребе изградње на постојећим парцелама и за изградњу на земљишту јавне намене.

За простор гробља извод из плана може да буде издат за поједине делове гробља, у складу са условима из плана и потребама сахрањивања по програму управљача ЈКП „Други октобар“, Е.Ј. „Комуналац“, Р.Ј. „Палма“, Вршац.

Израда пројекта парцелације и препарцелације након регулисања имовинско – правних односа са садашњим власницима земљишта.